|  |
| --- |
| +\*xfs\*pvs\*lsu\*cvA\*xBj\*qkc\*oEa\*ugj\*ckc\*smw\*pBk\*-+\*yqw\*BjC\*xDr\*liB\*yni\*krn\*ivy\*ytn\*Ezg\*jus\*zew\*-+\*eDs\*lyd\*lyd\*lyd\*lyd\*clw\*lye\*Ain\*Dnb\*cty\*zfE\*-+\*ftw\*Bqk\*aba\*wwn\*xob\*ctk\*Eii\*dxw\*oxw\*yuj\*onA\*-+\*ftA\*wtl\*yCq\*nxj\*xDD\*dwc\*slm\*mbc\*adz\*bxr\*uws\*-+\*xjq\*Bfs\*nuD\*agy\*koz\*afk\*ika\*gCi\*zdv\*kir\*uzq\*- |

|  |
| --- |
|  |

****

 **REPUBLIKA HRVATSKA
 KRAPINSKO-ZAGORSKA ŽUPANIJA**

 **Povjerenstvo za provedbu Oglasa**

**za prijam u službu u Upravni odjel za opću upravu,**

 **imovinsko-pravne i zajedničke poslove**

KLASA: 112-03/24-01/08

URBROJ: 2140-05/1-24-3

Krapina, 19. lipnja 2024.

**OPIS POSLOVA, PODACI O PLAĆI, NAČINU I PODRUČJIMA OBAVLJANJA PRETHODNE PROVJERE ZNANJA I SPOSOBNOSTI KANDIDATA TE PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI**

**OGLAS ZA PRIJAM U SLUŽBU NA ODREĐENO VRIJEME U UPRAVNI ODJEL ZA OPĆU UPRAVU, IMOVINSKO-PRAVNE I ZAJEDNIČKE POSLOVE**

* **REFERENT ZA OPĆE POSLOVE I LJUDSKE POTENCIJALE**
1. **OPIS POSLOVA:**
* Obavlja manje složene poslove iz područja službeničkih i radnih odnosa i uredskog poslovanja,
* sudjeluje u planiranju potreba za nabavom robe, radova i usluga iz djelokruga rada, sudjeluje u postupcima jednostavne nabave i prati izvršenje ugovora iz područja rada, preuzima i raspodjeljuje isporučenu robu te surađuje s dobavljačima, izrađuje narudžbenice za potrebe Upravnog odjela,
* obavlja administrativne i stručne poslove za potrebe povjerenstava za provedbu javnih natječaja i oglasa za prijem u službu, vodi propisane i interne evidencije koje se odnose na službenike, namještenike i dužnosnike, vodi evidenciju o radnom vremenu službenika i namještenika Upravnog odjela,
* organizira rad na recepciji – telefonskoj centrali i kontrolira kvalitetu čišćenja službenih prostorija,
* obavlja druge srodne poslove po nalogu voditelja Odsjeka i pročelnika Upravnog odjela

**2. PODACI O PLAĆI**

Sukladno članku 12. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10.) i članku 2. Odluke o koeficijentima za obračun plaće službenika i namještenika u upravnim tijelima Krapinsko- zagorske županije („Službeni glasnik Krapinsko-zagorske županije“, broj 52/19., 31/23) plaću radnog mjesta referenta za opće poslove i ljudske potencijale čini umnožak koeficijenta za obračun plaće 2,70 i osnovice za obračun plaće koja iznosi i osnovice za obračun plaće koja iznosi 414,74 eura bruto, uvećan za 0,5% za svaku navršenu godinu radnog staža.

**3. NAČIN I PODRUČJA OBAVLJANJA PRETHODNE PROVJERE ZNANJA I SPOSOBNOSTI KANDIDATA TE PRAVNI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI:**

**Prethodna provjera znanja i sposobnosti obuhvaća:**

* pisano testiranje,
* provjeru praktičnog rada (provjeru znanja rada na osobnom računalu),
* intervju s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom pisanom testiranju i provjeri praktičnog rada.

**Pravni i drugi izvori za pripremanje kandidata za prethodnu provjeru:**

* Zakon o općem upravnom postupku („Narodne novine“, broj 47/09., 110/21.)
* Uredba o uredskom poslovanju („Narodne novine“, broj 75/21.),
* Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11., 4/18. i 112/19.)
* Kolektivni ugovor za zaposlene u upravnim tijelima Krapinsko-zagorske županije („Službeni glasnik Krapinsko-zagorske županije“, broj: 17/10., 35/10., 24/11., 11/12., 27/15., 47/22. i 63B/22.)

Napomena: izvori za pripremanje kandidata za prethodnu provjeru znanja i sposobnosti putem pisanog testiranja su i sve možebitne izmjene i dopune navedenih izvora, a koje će biti na snazi u vrijeme održavanja pisanog testiranja.

**Način obavljanja prethodne provjere znanja i sposobnosti kandidata:**

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz Oglasa za prijam u službu na određeno vrijeme (dalje u tekstu: Oglas)

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na Oglas.

Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Nakon utvrđivanja identiteta kandidata, prethodna provjera znanja i sposobnosti započinje pisanim testiranjem. Kandidatima će biti podijeljena pitanja za provjeru znanja iz odredbi Zakona o općem upravnom postupku (2 pitanja), Uredbe o uredskom poslovanju (1 pitanje), Zakona o službenicima i namještenicima u lokalnoj i područnoj (regionalnoj) samoupravi (4 pitanja) i Kolektivnog ugovora za zaposlene u upravnim tijelima Krapinsko-zagorske županije (3 pitanja).

Na pisanoj provjeri kandidati mogu ostvariti od 1 do 10 bodova. Svaki točan odgovor nosi 1 bod. Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti. Pisano testiranje traje maksimalno 30 minuta.

Nakon pisanog testiranja kandidati će pristupiti provjeri znanja rada na osobnom računalu. Provjera traje maksimalno 30 minuta, a sastoji se u praktičnoj provjeri poznavanja MS Office programa (word i excel) i WEB i e-mail servisa. Provjera se izvodi na osobnom računalu. Za provjeru kandidat može dobiti od 1 do 10 bodova.

Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Povjerenstvo za provedbu Oglasa za prijam u službu u Upravni odjel za opće i zajedničke poslove (dalje u tekstu: Povjerenstvo) kroz intervju s kandidatima utvrđuje u kojoj mjeri je kandidat snalažljiv, komunikativan, analitičan, spreman na rad u timu i motiviran za rad u Krapinsko – zagorskoj županiji. Rezultati intervjua boduju se s od 1 do 10 bodova.

Nakon prethodne provjere znanja i sposobnosti kandidata Povjerenstvo sastavlja Izvješće o provedenom postupku i utvrđuje rang-listu kandidata prema ukupnom broju ostvarenih bodova.

Izvješće o provedenom postupku i rang-listu kandidata Povjerenstvo dostavlja pročelnici koja donosi rješenje o prijmu u službu izabranog kandidata koje se dostavlja svim kandidatima prijavljenim na Oglas.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu.

Protiv rješenja o prijmu u službu izabranog kandidata, kandidat koji nije primljen u službu može podnijeti žalbu županu Krapinsko- zagorske županije u roku od 15 dana od dana primitka rješenja.

Na Oglas se mogu ravnopravno prijaviti kandidati oba spola, a izrazi koji se ovom tekstu koriste za osobe, a u muškom su rodu, odnose se ravnopravno na oba spola.

**POZIV NA PRETHODNU PROVJERU ZNANJA I SPOSOBNOSTI BITI ĆE OBJAVLJEN NAJMANJE 5 DANA PRIJE PRETHODNE PROVJERE NA OVOJ WEB STRANICI I NA OGLASNOJ PLOČI KRAPINSKO-ZAGORSKE ŽUPANIJE.**

 **PREDSJEDNICA POVJERENSTVA**

 **Dijana Marmilić**